
Juna amiko, revuo por 
lernejanoj kaj kdrfi*nc*n 
toj. Bdonata de la Hun- 
gara Esperanto - Asocio 
kaj aŭspiciata de la Inter- 
nacla Ligo de Esperantls- 
taj Instruistoj (JLEI> 

Aperas kvarfoje jare: fe- 
bruare, aprlle, septembre 
kaj novembre. 


Redaktoro kaj 
Stefan MacGill. 


grafiko: 


Adreso de la redakcio: pf. 
t93, H-1366 Budapest, 
Hungarlo. 

Abonprezo en Hungario 
Ce HELIR: 40 ft. (por eks- 
terlandano 48 ft.) Interna- 
cieĉe UEA: 8,40 gld. 

Anoncoj: 

Kvaronpaĝo: 250ft soc- 
iande aŭ 25gld aŭ 3 jar- 
abonoj en aliaj okcldentaj 
valutoj. 

Duonpaĝo; 420ft aŭ 
42gld. aŭ 5 jarabonoj. 

Tuta paĝo: 600ft. aŭ 60 
gld, aŭ 7 jarabonoj. 


La junaj vizaĝoj, kiuj rigardas vin sur nia kovril- 
paĝo, fakte rigardas vin el la pasinteco. De ili al vi 
estas salto ne nur de tridek centimetroj, sed ankaŭ 
de dek du jaroj. Tiuj lernejanoj estis fotitaj de via 
redaktoro en 1977 en belga vilaĝo St. Gerard, apud 
Namuro. Tie okazis en junio internacia renkontiĝo 
por lernantoj de Esperanto. 

Pli ol ducent geknaboj el Belgio, Nederlando, 
Francio, FR Germanio kaj Jugoslavio kunvenis en 
la vilaĝa lernejo kaj dum semajno kune studis, ludis, 
manĝis, sportis, ekskursis, vivis ... kaj interkompre- 
niĝis per Esperanto. Tio estis la kulmino de kvin- 
landa eksperimento organizita de la Internacia Ligo 
de Esperantistaj Instruistoj (ILEI). 

Tiuj partoprenintoj estas nun, kompreneble, pli 
ol dudek jaraj. Multaj el ili estas jam edzoj aŭ edzi- 
noj, aliaj diplomiĝas en universitatoj, aliaj jam labo- 
ras. Kiom el ili ankoraŭ parolas aŭ uzas 
Esperanton? Ni ne scias. 

Ne plu okazas tiaj eksperimentoj kaj grandaj ko- 
munaj renkontiĝoj. Foje klasoj korespondas, eĉ vizi- 
tas unu la alian. Juna amiko volas helpi vin intensigi 
tiujn kontaktojn, ĉar nur se vi, la lernantoj, trovos 
praktikan utilon en la lingvo, vi emos ĝin plustudi 
kaj uzi post la fmo de viaj lernejaj kursoj. Sur la 
paĝo dek naŭ, jen por vi kontaktilo. 

Nia kutima 


rubriko 'Deziras 
korespondi’, pro la abundo* da materialo 
ĉi-numere, apenaŭ sukcesis resti en la re- 
vuo. Cio alia provas forpuŝi ĝin, sed ĝi 
brave tenas sin per la ungoj kaj rifuzas for- 
fali. Gi do aperas ĉi-foje sur la dorsa kovri- 
lo. Uzu ambaŭ kontaktilojn! 



' Stefan MacGill, 
18a de marto, 1989. 

Wasilk6w, 
la 27-an de oktobro 1988 


En Pollando estas aŭtnno. Tagoj fariĝas pli mallongaj kaj noktoj pli lon- 
gaj. Pli malforte brilas la suno. Estas jam eĉ frosto. 

En nia lemejo lingvon Esperanto lemas ĉiuj infanoj el sep klasoj. Estas 
ankaŭ Esperanto-rondo. Ĝi konsistas el du apartaj gmpoj. En nia gmpo es- 
tas kvin gelemantoj. Ni lemas jam la kvinan jaron. Ni renkontiĝas unufoje 
en la semajno. Ankaŭ unufoje en semajno renkontiĝas dek unu geleman- 
tooj el la 4a kaĵ 5a klasoj. 

En septembro en nia lemejo estis esperantisto el Pakistano. En oktobro 
nia gmpo gastigis du esperantistojn el Litovio. Ili vizitis Pollandon kaj estis 
ĉefe en Wasilkdw. En nia lemejo okazas plebiscito (speco de voĉdonado) 
pri la nomo de la patrono de la lemejo. Unu el la kandidatoj estas Ludoviko 
Zamenhof 



Corva o/e /nL . 



J6?ire \ivrv . 

E ' rtynclo 



Jen bela letero de la klubanoj cn la lernejo de Wasilkow, kiu estas pito- 
reska urbeto en nord-orienta Pollando, ĉirkaŭ 15 km. for de Bialystok, la 
naskiĝurbo de Ludoviko Zamenhof, la iniciatinto de Esperanto. Kiel in- 
formas la letero, multaj Esperantaj klasoj okazas en tiu lernejo, pluraj el 
ili oficialaj. Pli da detaloj pri ili, kaj de aliaj lernejoj tra la mondo, estas 
troveblaj fine de nia revuo ĉi-foje. Jes, ni scias, ke la rezultoj de nia enketo 
impresas iom statistike, iom seke kaj seninterese; sed memoru, ke malan- 
taŭ tiu amaso da faktoj, vi trovos vivantajn, aktivajn lernantojn, ĉiuj kun 
interesaĵoj por rakonti al vi. 

IuFhQ£ iLl Vipps ŜIPOH 
KRJ {V?P/pĉSKg!P#S 
LcTĉfiVN KUNPĉTo Pgt UeLPO. 


OUS SPViTrJ StPOORfNSToj 
SUfp OOnlP^OKStOOR INSULO 

T^e RleNppts lLĉLprnToN. 


HGLPPpeTp^ F(ĴLkXP7rnTR KNPBD 
koLhs LfeLPt Pep^sm ŝipĉTo. 



y°^AA^ _^\\ 



Laŭ nia invito en antaŭa numero, ni ricevis du belajn bild-rakontojn pri maristoj kaj insu- 
lo. Ili venas de la fratoj Kuse el Schwerin en GDR, kiuj kaj verkis la rakonton kaj desegnis la 
bildojn. ĉi-numere ni aperigas la rakonton de 12-jara Frauke, en nia venonta numero vi 
ĝuos tiun de Franze, kiu estas 8-jara. Ni kore dankas, gratulas, kaj sendas al ili libro-pre- 
miojn pro la laboro kaj lerto. 

Kiel roset’ sur flor' 

Delikata, ho jen 
En ĝi belas Pauror’ 

Rule falas ĝi tuj 
Je tremeta svarmo 
Vaporiĝos ĝi tuj 
En la suna varmo 

Verda Maro, Ĉinio. 


Kanto-kasedo 

Dinnyes: 
ALVENKO! 

16 esperant-lingvaj kantoj de la fa- 
ma gitaristo-kantisto Jĉzsef Dinnyĉs 
(prononcu Jojef Dinjeŝ). Krom liaj 
| I kantoj vi povas ĝui ankaŭ melodiigi- 
| I tajn verkojn de famaj Esperantaj 
| | aŭtoroj, kiel R. Schwartz, J. Baghy, L. 
| | Zamenhof kaj aliaj. Bonkvalita regis- 
| | traĵo, bela aspekto. Por aĉeti la kase- 
| I don, turnu vin al via Libroservo. 
| Eldonis: 

LINGVO-Studio, Budapeŝto 


Konkursaj rezultoj 

En numero 88/4 ni aperigis krucvortenigman konkurson. Ni ricevis nur dek du respondojn 
(SU 4, GDR 3, H 2, BG 1, YU 1, PL t). La kaŝfrazo estis 'Kiu parto estas plej inda?’ En la en- 
igmo troviĝis tri direktoj: norde, sude kaj oriente. Mankis 'okcidente’. Gajnis libropremion 
Carola Lehr el Neubrandenburg, GDR kaj 13-jara Hardi Hĉimoja el Tallinn, SU. 

En la sama numero estis pli aefia konkurso pri la pordoj kaj la princino. Venis nur kvin re- 
spondoj, el kiuj kvar taŭgis. lumaniere necesas igi la mensogantan gardiston devi duoble 
mensogi, tiel ke li, same kiel la alia gardisto, devas ĉiam diri la veron. Demandoj kiel ’Se mi 
demandus la alian gardiston, kion li respondus?’ aŭ 'Se mi estus demandinta vin antaŭ mi- 
nuto, kion vi estus respondinta' taŭgas. Libropremion rioevas Frauke Kuse, 12-jara, el 
Schvverin, GDR. Dankon al la partoprenintoj! 


Nova konkurso 

Respondu la sekvan demandon per minimume 100 kaj maksimume 200 vortoj. V\ rajtas al- 
doni desegnaĵojn. Limdato: 15a de junio 1989. Indiku vian aĝon, unu premio estos por mal- 

pli ol 15-jaruloj, alia por Ĉiu. Sendu viajn 
respondojn al Juna amiko, pf. 193, H-1368 
Budapest, Hungario. Vi estas lokomotives- 
tro. Jen via stacidomo. Vi devas interŝanĝi 
la lokon de vagonoj A kaj B kaj revenigi 
vian lokomotivon al ĝia komenca pozicio. 
Kiel fari tion per la minimuma nombro de 
movoj? La lokomotivo ne rajtas forlasi la 
trakojn kaj vi ne rajtas alkonstrui pliajn tra- 
kojn! 

La maljunulo kaj lia porko 

En antaŭaj tempoj ekzistis vilaĝo, kies nomo estis Ulmo. La vilaĝanoj en 
Ulmo ne estis tro saĝaj. Ili fidis ĉion, kion ili aŭdis. Ili kredis, ke eblas fali de 
sur la tero, se oni sukcesus atingi ĝian randon. 

La plej saĝa en Ulmo estis maljunulo, havanta porkon, kiun li tre amis. Kaj 
eĉ kiam li estis devigata ien forveturi, li kunprenadis la pordon de sia domo, 
por ke rabistoj ne invadu la domon kaj ŝteli lian porkon. Unu tagon, kiam li es- 
tis portanta sian pordon sur la dorso, li renkontis maljunan virinon. ”Kial vi 
portas ĉi tiun pordon sur la dorso?” demandis la maljunulino. 

”Por ke rabistoj ne povu invadi mian domon kaj ŝteli mian malgrandan por- 
kon.” respondis la saĝa maljunulo. 

”Nu, en mia domo estas neniaj valoraĵoj,” diris la maljunulino: ”sed mi ha- 
vas bonegan legomĝardenon. Mi tuj reiru kaj prenu ties pordeton, tiel ke ne- 
niu povos enveni la ĝardenon kaj preni miajn terpomojn.” Do, la maljuna 
virino ekiris reen, prenis tiun pordeton kaj metis ĝin sur Ja ŝultrojn. 

Poste, la saĝa maljunulo renkontis junan farmiston, kiu diris: ”Kial vi por- 
tas tiun pordon sur la dorso, maljunulo?” 

”Ho, por ke rabistoj ne invadu mian domon kaj ne ŝtelu mian malgrandan 
porkon” 

”Bone,” diris la farmisto: ”Mi ofte angoras, ke iu, preterirante mian lage- 
ton, timigos mian anasaron. Mi eĉ faris grandan barilon ĉirkaŭ la lageto, sed 
nun mi komprenas, ke tio ne sufiĉas. Mi tuj revenu hejmen, elfosu la barilon 
kaj kunportu ĝin. Tiel, neniu povos transiri al mia lageto.” Do, la juna farmis- 
to iris hejmen, elfosis la barilon, sed la maljunulo plu iris, portante la pordon 
sur sia dorso. Baldaŭ li renkontis alian virinon. 

”Kial vi portas tiom pezan pordon sur la dorso, maljunulo?” ŝi demandis 
lin. 

”Ho, por ke rabistoj ne invadu mian domon kaj ne ŝtelu mian malgrandan 
porkon.” 

”Kiom saĝe!” diris la virino, ”Nun mi scias, kion necesas fari. Mi aĉetis be- 
legan liton kaj ĉiam timas, ke iu kuŝiĝos sur ĝin en malpura vestaĵo. Mi tuj 
venu hejmen kaj same prenu mian pordon. Tiel, neniu povos kuŝiĝi sur mian 
liton.” Do, la virino iris hejmen, prenis la pordon kaj ekportis ĝin tra la vi- 
laĝo. Sed la saĝa maljunulo plu iris. Baldaŭ li atingis la celatan lokon kaj 
poste li ekiris reen al sia hejmo. Veninte hejmen li komencis voki sian porkon. 
Sed la porko ne reeĥis. ”Strange,” cerbumis la maljunulo: ”ĝin prenis neniu, 
ĉar neniu povis invadi la domon, ĉar ties pordo forestis. Li rigardis sub ĉiujn 
seĝojn, sub la tablon kaj la liton, sed nenie li trovis sian porkon. Do, li eliris 
kaj ekpaŝis suben laŭ la vilaĝa vojo. Baldaŭ li venis al la domo de la maljuna 
virino: ”Cu vi vidis mian porkon?” li demandis. 

”Ne, mi ne vidis vian porkon. Sed iu estis en mia ĝardeno kaj elfosis ĉiujn 
el miaj legomoj. Mi ne povas kompreni, kiel tio okazis, ĉar mi kunprenis la 
pordeton. Ja neniu povis enveni ĉi tien!” 

La maljunulo svingis la ŝultron senkomprene kaj ekiris pluen. Poste li ren- 
kontis la junan farmiston: ”Cu vi ne vidis mian porkon?” li demandis. 

”Mi ne vidis vian porkon,” respondis la farmisto: ”sed iu venis al la lageto 
kaj timigis la tutan anasaron.” 

La maljunulo nenion diris kaj ekiris pluen. Kiam li iris preter la domo de la 
juna virino, li ekaŭdis teruran bruon. Li eniris la domon. La juna virino staris 
apud sia lito plorante: ”Mia lito! Mia lito” ŝi kriis, kaj li vidis sian porkon 
kuŝanta sur la lito! 

”Mi ne komprenas,” diris la maljunulo: ”kiel povis enveni mia porko ĉi 
tien, se vi kunprenis vian pordon.” 

”Mi ne scias,” ploris la virino: ”Ho, kion fari?” La maljunulo cerbumis kaj 
cerbumis. ”Kompreneble”, li fme kriis: ”mi devis kunpreni mian porkon ansta- 
taŭ la pordo.” 

”Kaj mi,” diris la juna virino: ”devis kunpreni la liton anstataŭ mia pordo. 
”Kaj mi devis kunpreni mian anasaron anstataŭ la barilo” diris la farmisto, kiu 
venis al ili. 

”Kaj mi devis kunpreni miajn legomojn anstataŭ la pordeto,” diris la malju- 
na virino, kiu ĵus venis al ili. 

”Jen kiel ni agu ekde nun kaj ĉiam plu,” diris ili ĉiuj. Kaj ili agis tiel, certe. 
Dum la maljunulo kunportis ĉiam sian porkon, ĝi maldikiĝis, la ĝardeno de 
la maljuna virino ne plu kreskis, la anasaro de la juna farmisto ne plu kovis kaj 
la lito de la juna virino iĝis tre malpura, sed kiel la maljunulo tre saĝe diris: 
”Tio ne gravas, ĉar niaj aĵoj estas sekurigitaj!” Kaj la vilaĝanoj de Ulmo kon- 
sentis, ke li estas prava, kaj certe, tre tre saĝa! 

Tradukis el la angla 
Peter Savolainen 
Mahaikala, Sovet-unio 


¥*« <•:•:<• :«« »:•:•: •:«•> :•>:« >:«< •:■:«• ««■ x«< >:«< «<•> <•:•:•> x«< >:«•: «>» ««> >:«< »:« .»» <•>» x»x »s« «•» ■»» j»« >«« «■» 


Inverse 

La ŝuisto prenas ledon. 

Faras belan dekstran ŝuon. 

Metas mi la dekstran ŝuon 
Sur maldekstran la piedon. 

Prenas la ŝuisto ledon, 

Faras tuj maldekstran ŝuon. 

Metas mi la duan ŝuon 
Dekstre tuj sur la piedon. 

La piedoj, ve! doloras. 

Se mi marŝas sur la padoj, 

Mokas min la kamaradoj. 

Pro doloroj mi ekploras. 

Plori taŭgas ne por bubo. 

Mi nun metas ekde tiam 
Dekstran ŝuoln dekstren ĉiam. 
Venis suno el ia nubo. 


Rikardo Ŝulco, 
Mindeno; FR Germanio 



>':•:« »:•:•: •>:•» <•:•:•:• :■:•:■:•: :•:•»: <•>» «•» »:« »»: •»» «•» »»: »:« ««• <•:•» »:« »»: •»» :«•> >»:< :•:«< .»» «.» »:« >»;< «.» «.» >»:< »>» < 

Leteroj kaj alvokoj 


Danke al renovigoj en nia respubliko 
Ŝanĝiĝas la konsideroj pri Esperanto. Ekde 
oktobro 1988 la porlernejana revuo 'Mokslei- 
vis’ aperigas rubrikon 'Esperanto’ kun lecio- 
noj kaj pri-esperantaj artikoloj. En ĝia 
rubriko ’Deziras korespondi’ estas bonvenaj 
adresoj de korespondemuloj en Esperanto 
el la tuta mondo. Kiu deziras korespondi 
kun junaj litovaj esperantistoj skribu al: 
'Moksleivis', Esperanto, Komunaru 8/10, 
MTP-4, SU-232600 Vilnius, Litovio, Sovet- 
unio. 

Rolandas Stramkauskas 

Klaipeda Esperanto-Rondo organizas le- 
tervesperon en majo. Bv. sendi leterojn al: 
'Esperanto', Pionira Domo, SU-235800 Klai- 
peda, Litovio, Sovet-unio. Ni volonte kore- 
spondos, ni estas 11- ĝis 20-jaraj. 

Okaze de 'Internacia Tago de Mondpa- 
co’ je la 1-a de septembro 1989 la Esperan- 
to-grupo en Dressau organizos 
letervesperon kaj ekspozicion. Ni atendas E- 



PRINTEMPO 


La tagoj estas sunaj 
Suno nin varmigas 
Verda herbejo 
Ĝoje al ni ridas, 

Hirundo venadas 
Vintro foriras 
Kampanulo blua sonas 
Rivereto nuirmur-fluas. 

Ana Petranoviĉ, 


Velika Gorica, Jugoslavio. 



aĵojn, desegnaĵojn, salutkarton ktp. por de- 
monŝtri la disvastiĝon de Esperanto. ĉiu ri- 
cevos respondon. S-ro Uwe Heidrich, 
Augustenstr. 8, DDR-4500 Dressau, Germa- 
na DR. 

Mi estas instruistino de Esperanto en 
kulturdomo. Mi instruas 50 infanojn 6-12- 
jaraj, kiuj estas membroj de ensemblo ’ln- 
ternacia Infana Teatro de Danco kaj Kanto’. 
Ni preparis esperantan programon kaj jam 
elpaŝis en la pola televido. En nia programo 
troviĝas i.a. versaĵo 'Mia patro’ el 'Juna ami- 
ko’. Ni deziras vojaĝi eksterlanden kaj pre- 
zenti nian programon. ĉu eksterlande 
Esperantaj organizaĵoj povos gastigi nin kaj 
aranĝi eblecojn por prezentadoj? Krome la 
kursanoj volonte korespondas. 

Teresa Jankowska, 

ul. Iwicka 40.m.18, PL-00-735 Warszawa. 

Vizitantojn bonvenigos la klubanoj ’0n- 
do’. Ili gvidos vin en ilia urbo, konatigos 
ĝian malnovan historion, nuntempon kaj E- 
movadon: Esperanto-klubo ’Ondo’, c.a.d. 
193, SU-233000 Kaunas, Litovio, Sovet-unio. 

'Multan ĝojon havis ni ĉiuj el la kvara nu- 
mero de ’Juna amiko’. Ni tralegis ĝin de ko- 
menco ĝis fino kaj preskaŭ la tutan 
materialon ni uzos en nia agado. Des pli 
ĝoje kaj inspire, ke nia E-klubo 'Tondro' el 
Jonava gajnis premion. Nia klubo ekzistas 
du jarojn, ni bezonas multon por pli interesa 
agado kaj nun via revuo treege helpas.’ 

Laima Krivickieme 
a.d. 24, SU-235000 Jonava 


La redaktoro kore dankas la lernantojn el 
la lernejo ‘Jonko Kolev’ en Gabrovo, Bulga- 
rio, pro la donacitaj artaĵoj, neĝflora Ŝtofbil- 
do kaj fadena kor-paro. La instruistino 
skribas: ’Miaj gelernantoj estas 6- ĝis 8-jaraj. 
IIi tre Ŝatas nian kutimon; ĉiujare en la unua 
tago de la unua printempa monato - la 
unua de marto - sur la brusto de Ĉiuj bul- 
garoj ekbrilas per sia blanka-ruĝa beleco nia 
plej bulgara ornamaĵo la 'martenica’. La 
blanka koloro de la fadeno simbolas longan 
vivon kaj la ruĝa sanon kaj forton. 

Spertiĝu pri -iĝ-! 


Reage al la supra letero, ni aperigas tripartan artikolon. Ĉi tie ni esploros 
la uzon de la tre utila sufikso -iĝ- , en la venonta numero de/ima amiko ni stu- 
dos la uzon de ĝia frato * ig -. En la lasta numero de la jaro, ni studos kaj ek- 
zercos la uzadon de ili ambaŭ. 


Ĝenerala regulo: IĜ signas ŝanĝon de stato. Io ne estis, sed nun ekestas. 


Plej ofte, ni uzas -iĝ- por krei verbojn. Verbo, kiun ni kreas per -iĝ- ĉiam 
estas netransitiva aŭ unu-liga. Tio estas, ĝi havas subjekton, sed ne havas ob- 
jekton. Ni donas kelkajn ekzemplojn de la du bazaj kategorioj de verboj por 
helpi vin kompreni tion: 

Netransitivaj (unuligaj) verboj 
(subjekto -f verbo) 


Transitivaj (duligaj) verboj 
(subjekto, verbo + objektokun -n) 


Mi staras. 

Mia amiko proksimiĝas. 
Ni soifas. 

Ni eniras. 

Li alvenas. 

La akvo bolas. 

Niĝejas. 

Ni malsoifiĝos. 


Mi legas libron. 

Li salutas min. 

Ni vidas trinkejon. 

Ni vokas kelneron. 

Ni mendas teon. 

La kelnero alportas du tasojn. 
Li verŝas la teon. 

Ni trinkas la teon. 


JUNAAMIKO • 11 


0 Ni povas uzi -iĝ- por formi netransitivan verbon el adjektivo. Ekzemple: 
La vetero estis malbona, sed ĝi nun estas bona. Ĝi boniĝis. 

Ekzerco: Kompletigu la sekvajn frazojn simile: 

1. Mia aŭto estas malrapida. Post modifo ĝi estos rapida. Ĝ i_. 

2. Joĉjo estas malforta. Se li manĝos multan spinacon, ii_. 

3. Somere la folioj estas verdaj. Aŭtune flavaj. Ili_. 

4. Antaŭe li estis kruela. Nun li estas afabla. Li_. 

5. La bruna esploristo vidas leonon. Lia vizaĝo _. 

6. ĉ.OOatm: 5°C. ll.OOatm: 20°C. La temperaturo_. 

7. Ekpluvis dum la ekskurso. Tiuj sen ombreloj kaj paltoj_ 

8. La urbo estis malgranda. Alvenis novaj loĝantoj. La urbo_. 

9. Ŝi estis trankvila. Nun ŝi krias histerie. Ŝi_. 


0 Ni povas uzi -iĝ- por krei netransitivajn verbojn el substantivoj. Ekz.: Li 
ekekstis soldato. Li soldatiĝis. Foje tio okazas metafore, ekz.: Ŝi statuiĝis. 
T.e. ŝi iĝis senmova kiel statuo. Nur tiu, kiun tuŝis la Reĝo Midas, povas vere 
statuiĝi! 

0 Ni povas uzi -iĝ- por krei netransitivajn verbojn el prepozicioj. Ekz.: Ili 
estis apartaj. Sed ne plu. Ili kuniĝis. 

0Ni povas uzi -iĝ- por krei netransitivajn verbojn el substantivo kaj pre- 
pozicio. Ekz.: La pasaĝeroj eniris en la buson. Ili enbusiĝis. 

Feliciĝu! Ni ne donas duan ekzercon. Anstataŭe li prezentas rakonton, kiu 
donas multajn ekzemplojn de la tri supraj uzoj de -iĝ- . 

LA VERA AMO 


Joĉjo loĝas en Naskurbo. Li estas deksep-jara junulo. Unu tagon, dum 
danco en la urbeta halo, li renkontas Anan. Ŝi estas belega junulino. Ili rigar- 
das en la okulojn unu de la alia. lli tuj enamiĝas. Dum la posta jaro ili estas 
tre feliĉaj. Sed sekvas katastrofo. Joĉjo dekok-jariĝis kaj devis eniri la ar- 
meon. Li devis soldatiĝi en fora urbo. 

La du amantoj adiaŭis ĉe la stacidomo. ”Mi ne volas disiĝi de vi” ploris 
Ana. 

”Estu pacienca,” diris Joĉjo: ”post du jaroj ni rekuniĝos, ni fianĉiĝos kaj 
poste geedziĝos ” Ili kunpremiĝis unu al la alia, interbrakiĝis por unu lasta 
kiso kaj post tio Joĉjo envagoniĝis. Ana ploris dum la trajno elstacidomiĝis 
kaj malaperis. 

En la postaj monatoj Ana estis tre malgaja. Ŝi enprofundiĝis en siajn pen- 
sojn. Ŝi senpacienciĝis kaj senesperiĝis. ”Soldatoj estas popularaj,” ŝi pensis: 
”Knabinoj facile enamiĝas pro la uniformo. En Batalurbo estas multaj belaj 
knabinoj. Cu mi anstataŭiĝos per unu el ili? Ĉu lia amo forvaporiĝos?” Ana 
finis la lernejon sukcese kaj pensis: ”Ĉu mi studentiĝu?” Sed la universitato 
estas en la ĉefurbo — eĉ pli for de Joĉjo. Ŝi vidis reklamon en ĵurnalo. Oni 
volis sekretarion en Batalurbo. ”Ĉu mi iru? Kiel mi decidu? Ha, jes, mi ĵetu 
moneron. La sorto decidu! Se ĝi alteriĝos kape mi iros, se dorse, mi ne res- 
tos.” La monero enaeriĝis, alteriĝis, kaj... jen la decido: ”Nun mi seniĝos de 
mia malĝojo! Mi kandidatiĝos!” Oni akceptis ŝin, kaj ŝi baldaŭ translokiĝis 
kaj enposteniĝis. Ŝi ne informis Joĉjon, ke ŝi sekretariiĝis en lia urbo: ”Mi 
surprizos lin! ,> 

La armea bazo situis dek kilometrojn for de Batalurbo. Soldatoj ne rajtas 
ricevi vizitantojn — nur familia- 
nojn. Kial ili ne tuj geedziĝis? 

Ana ne povos iri al la bazo laŭ la 
vojo — oni kontrolas tion. Frene- 
za ideo enkapiĝis ĉe ŝi! Apud la 
bazo fluas rivero. Jen sekreta vojo. 

Ŝi iris vespere al la rivero, senves- 
tiĝis kaj enakviĝis. ”Mi devas 
sekvi la riveron, ĝis ĝi disbra- 
nĉiĝos.” ŝi pensis. Ŝi atingis la ba- 
zon; jen gardo-turoj kaj barilego. 

Noktiĝis. Serĉlumo subite enŝal- 
tiĝis. Ana enspiris kaj plonĝis 
suben. Kiam ŝi alsurfaciĝis la lumo jam foriĝis. Do, ŝi albordiĝis, sed tuj en- 
kotiĝis. Ŝi envestiĝis rapide kaj atingis la barilon. Per tranĉilo ŝi ektranĉis la 
dratojn de la barilo. Subite, ŝi rimarkis gardiston apude. Ŝi preskaŭ svenis pro 
timo. Dum momento ŝi senkonsciiĝis. Ŝi senmoviĝis — eĉ statuiĝis. La gar- 
disto forpaŝis. Ana tranĉis plu kaj baldaŭ sukcesis tratruiĝi. Ŝi fine trovis la 
barakon de Joĉjo, ĝi estis malplena — ĝi jam senhomiĝis matene. Ŝi rigardis 
la litojn. Ŝi trovis tiun kun lia nomŝildo. Ŝi kisis la ŝildon fervore kaj decidis 
kaŝi sin. Ĉu ŝr enŝrankiĝu, sublitiĝu, kontraŭmuriĝu aŭ interkurteniĝu?” Ŝi 
sublitiĝis kaj atendis. 

Post horo la soldatoj revenis brue, eluniformiĝis kaj enlitiĝis. Tuj kiam la 
barako senlumiĝis kaj la soldatoj endormiĝis, Ana elvenis kaj surgenuiĝis 
apud la kuŝanta formo en la lito kaj flustris: ”Joĉjo, mia kara, vera amo!” kaj 
kisis lin. 

Iliaj lipoj intertuŝiĝis. Iliaj buŝoj kunpremiĝis. 

”Kio!!! Kio okazas??!!” kriis la soldato: ”Ĉu mi perfortiĝas?” 

”Aaaaaah!” kriis Ana: ”Vi ne estas Joĉjo! Kiu vi estas?” 

”Soldato Peĉjo! Mi ekde hodiaŭ dormas ĉi tie. Ĉu vi estas Ana?” 

”Jes. Kiel vi scias tion?” 

”Nu, Joĉjo multe parolis pri vi. Li tre amas vin. Kaj ĉio, kion li rakontis pri 
viaj kisoj, estas vera.” 

”Kie estas mia kara Joĉjo?” 

”Ho, ve! Via kara Joĉjo forkuris. Li eskapis de ĉi tiu bazo hieraŭ por reiri 
al Naskurbo por retrovi vin kaj edziĝi kun vi!” 


£ Ni uzas -iĝ- por transformi transitivan verbon al netransitiva. 

Ekzemple: La butikisto fermas la butikon je la sesa. 

Je la sesa, la butiko fermiĝas . 

Ekzerco: Kompletigu la frazojn per -iĝ-verboj: 

1. Mi vidas la ŝipon sur la horizonto. La ŝipo_. 

2. La pordisto perdis la ŝlosilon. La ŝlosilo_. 

3. La atakanto vundis la soldaton. Li_. 

4. La instruisto finas la lecionon. La leciono_. 

5. La instrukcioj konfuzas la leganton. Ŝi_. 

6. Mi rompis tri tasojn. Prefere, mi diru, ke ili_. 

7. La prezidanto komencis la kunvenon. Je la oka ĝi_ 

8. Ĉu vi povos solvi la problemon? Ĉu ĝis morgaŭ ĝi_ 

9. La laŭta vekhorloĝ o vekis la profesoron. Li tuj _ 


m. kelkfoje uzas -iĝ- kun netransitivaj verboj. Tiukaze, ĝi portas la signifon 
ek. Gi indikas moviĝon survoje al senmova stato: 

Ekz: Ni sidis. Kiam la profesoro alvenis, ni stariĝis. Nun ni staras. 

Ekzerco: Legu la rakonton. Poste relegu ĝin aldonante la -iĝ-verbojn. 


La kato envenis kaj_apud la fajro. Gi kuŝas tie la tutan mate- 

non. Panjo envenis kaj_en fotelo. Ŝi sidas tie dum horo. Silvia enve- 

nis kaj_apud la kato. Ankoraŭ nun ŝi genuas apud ĝi kaj karesas 

ĝin. Paĉjo malfermas lad-saktolon en la kuirejo. La kato aŭdas tion, tuj 

_kaj kuras en la kuirejon. Ve, Paĉjo malfermis skatolon da aŭto- 

oleo. La kato iĝis tre indigna. Panjo iĝis kolera, ĉar Paĉjo ne rajtas malfermi 
skatolojn da aŭto-oleo en la kuirejo. 


® La verbo 'interesiĝi' bezonas ekstran studon. Ĝi povas veni de la adjek- 
tivo ’interesa’. Ekz.: La unua parto de la filmo estis teda, sed la dua parto estis 
interesa: meze, la filmo interesiĝis. Ĝi povas veni de la transitiva verbo ’inter- 
esi’ kaj havi momentan aŭ longdaŭran signifon. Ekzemplo de la momenta si- 
gnifo: La filmo interesis min. Mi interesiĝis pri ĝi. La longdaŭra uzo ne 
rilatas al momenta ŝanĝiĝo, sed al kutimo, emo, ŝato, hobio: Ekzemple: Mi 
interesiĝas pri trajnoj. Mi unue interesiĝis pri ili, kiam mi estis du-jaraĝa, 
kaj mi ankoraŭ nun interesiĝas pri ili eĉ pli. 


Ekzerco: parigu 
la frazpartojn: 



Ornitologo interesiĝas pri... 
Filatelisto interesiĝas pri... 
Numismato interesiĝas pri... 
Astronomo intersiĝas pri... 
Kaligrafo interesiĝas pri... 
Speleologo interesiĝas pri... 
Meteologo okupiĝas pri... 
Oftalmologo okupiĝas pri... 
Pediatro okupiĝas pri... 
Pedagogo okupiĝas pri... 
Forstisto okupiĝas pri... 
Sismologo okupiĝas pri... 


kavern-esplorado 

tertremoj 

arboj 

infan-malsanoj 

instruado 

vetero 

poŝtmarkoj 

moneroj 

okul-malsanoj 

birdoj 

steloj 

skribado 


Ph da ekzercoj pri -iĝ- estas troveblai kun la teatraĵeto ’La psikologo 
sukcesas’ en la iibro Tridek roluloj , kaj en la iam aperonta libro Najbaroj kaj 
boroj kune kun la teatraĵo ’Najbaroj’. Ambaŭ libroj verkitaj de la redaktoro 
dtJunaamiko. 

Instruistoj kaj gramatikistoj estas petataj kpmenti la utilecon aŭ valide- 
con de ĉi tiu prezentaĵo kaj ĝiaj ekzemploi. Gi formos la bazon de gravaj 
ĉapitroj en eterne verkata mternacia lernolibro. Dankojn mi jam esprimas 
ai s-ro Claude Gacond, direktoro de la Kultura Centro Esperantista, por 
siaj ideoj kaj teorio pri la temo. 

Vivis iam vulpino ruza kiel ĉiuj vulpinoj. Tutan nokton ŝi vagadis serĉante 
manĝaĵon sed vane. Tagiĝis, kaj la vulpino kuŝiĝis sub vojrandan tufon pri- 
pensante kiel trovi ion manĝi. Tia, kuŝante, la muzelo sur la antaŭaj piedoj, ŝi 
flaris fiŝodoron. Tiam ŝi levis sian kapon kaj rigardante valen, laŭ la vojo, ŝi ek- 
vidis bovĉaron. ”Nu, bone!” pensis la vulpino: ”Jen mia manĝaĵo. Ŝi tuj eliris 
elsub la tufo kaj kuŝiĝis sur la vojon, kvazaŭ ŝi estus morta. La ĉaro alproksi- 
miĝis kaj la kamparano, vidinte la vulpinon, kriis al la bovoj: ”Half! Halt'!” 



Kaj tuj ili haltis. La kamparano aliris la vulpinon, rigardis ŝin de proksime kaj, 
vidinte, ke tiu ne spiras, ekdiris: ”Ho! Diable! Mortis tiu vulpino ĝuste tie ĉi! 
Ho, kian belan veŝton mi faros el ŝia felo por mia edzino. Tion dirinte, li pre- 
nis la vulpinon kaj trenis ŝin al la ĉaro, en kiun li ĵetis ŝin, sur la fiŝaron. Poste, 
li kriis: ”Ek!” kaj la ĉaro ekmoviĝis. Iranta preter la bovoj, la kamparano ad- 
monis ilin hasti por pli rapide alveni hejmen kaj senfeligi la vulpinon. Sed, post 
kiam la bovoj ekmoviĝis, la vulpino ekpuŝis perpiede la fiŝojn el la ĉaro. La 
kamparano gardis la bovojn, la ĉaro grincis kaj la fiŝoj el la ĉaro falis. Post 
kiam la vulpino enĉarigis aron da fiŝoj sur la vojon, ankaŭ ŝi, atentege, elĉa- 
riĝis kaj haste ekkolektis la fiŝojn de sur la vojo. Kolektinte ĉiujn, ŝi transpor- 
tis ilin al sia hejmo kaj ekmanĝis ilin pro sia granda malsato. Guste post 

ekmanĝo, jen urso vizitis ŝin: ”Bonan apetiton, Vulnjo! Ho, kiom da fiŝoj vi 
havas! Nu, donu ankaŭ al mi, ĉar mi ege malsatas.” 

”Nu, vi preterlasu vian apetiton, Urĉjo, ĉar ne por via apetito laboris mi. Se 
tiom malsategas vi, aliru lageton kaj enigu vian voston en la akvon, kiel mi fa- 
ris, kaj vi havs fiŝojn manĝi.” 

”Ve! Instruu min, kara Vulnjo, ĉar mi tute ne scias, kiel kapti fiŝojn.” 

La vulpino, ironie ridanta, respondis: ”Ho, urĉjo, ĉu vi ne scias, ke la bezo- 
no irigas nin sur nekonataj vojoj kaj lernigas al ni nepripensitajn aferojn? Nu, 
aŭskultu. Ĉu vi ŝatas manĝi fiŝojn? Iru al la apuda arbara lageto, enigu vian 
vston en la akvon kaj senmove atendu ĝismatene kaj tiam fortege eltiru vian 
voston el la akv kaj amason da fiŝoj vi eligos, eble duoble aŭ trioble ol mi.” 

Nenion dirinte, la urso alkuris la apudabaran lageton kaj enigis sian tutan 
voston en la akvon. 

ĉuste tiun nokton ekblovis malvarmega vento glaciiganta la enbuŝan lan- 
gon kaj eĉ la subfajran cindron. Glaciiĝis ankaŭ la akvo de la lageto, kaptante 
la voston de la urso kvazaŭ per forta tenajlo. Pro doloro kaj malvarmo, la urso 
ne sindetenis kaj fortege eltiris sian voston. Sed, la povra, anstataŭ eligi fiŝon, 
li restis senvosta. Pro dolorego, li ekgrumblis kaj saltetis, kaj, ĉagrenite, ke la 
vulpino lin trompis, ekiris mortbati ŝin. Sed la ruza vulpino scipovis singardi. 
Elirinte sian hejmon, ŝi kaŝis sin en truego de apuda arbo kaj, vidinte la senvo- 
stan venantan urson, ŝi kriis al li: ”He, Urĉjo, ĉu la fiŝoj formanĝis vian vos- 
ton aŭ ĉu vi volis ĉiujn fiŝojn kapti el la lago?” 

Aŭdinte tiujn mokojn, eĉ pli forte li afliktiĝis kaj rapidis al la arbo, sed la 
truo estante maliarĝa, li ne sukcesis trairi ĝin. Do, li prenis hok-branĉon kaj 

ekserĉis en la arbo-truo, por elirigi 
la vulpinon kaj punbati ŝin. Sed, 
kiam li kaptis ŝian piedon, ŝi kriis: 
”Tiru, stultulo, ĉar vi tiras bra- 
nĉon!” Kaj poste, kiam la urso kap- 
tis branĉon, ŝi kriegis: ”Ve, Urĉjo, 
ne tiru, ĉar vi forrompos mian pie- 
don!” 

Vane la urso provis elirigi la vul- 
pinon el la arbo-truo; li tute ne suk- 
cesis. Kaj tiel, la urso, trompita de 
la vulpo, restis senovsta. 


Elmmanigis 
lonel One t 


VORT-KLARIGOJ 

| ruza: lerta, kapabla trompi. 

• vagi: piediri divers-direkte. 
i tufo: densa aro da herboj. 

|j muzelo: besta buŝo. 

I flari: sensi per la nazo. ij 

ijfelo: la haŭto kaj haroj de besto. 
ij senfeligi: forpreni la felon de besto. 

Igrinci: eligi akran sonon pro kunfroto de jj 
;j malmolaj objektoj, ekz. la metalo kaj li- ij 
gno de la aksoj de la Ĉaro. 
fapetito: manĝemo. 
jitenajlo: pinĉilo. 

Ijsindeteni: rezigni. | 

jjafliktiĝi: ĝeniĝi, senti embarason kaj kole- jj 
ron. | 

jjhoko: kurba instrumento uzata por kapti ij 
jj ion. | 

ijalkroĉi: ligi. 

Mia libroŝranko 

En mia libroŝranko troviĝas multaj Esperantaj libroj. Sur la unua breto es- 
tas pluraj Jarlibroj de UEA kaj SAT, katalogoj kaj binditaj gazetoj. Ekzemple, 
tie estas jenaj jarkolektoj: Espero katolika, organo de SAT; Dia regno, organo 
de budhanoj; Elpopola Ĉinio, gazeto pri Bulgario; Juna amiko, gazeto de fer- 
vojistoj; Monato, du-semajna gazeto. 

Sur la dua breto estas tradukoj: Faraono de H. Sienkievvicz, tradukita de A. 
Grabowski, D-ro Jekyll kaj s-ro Hyde de H.G. Wells, Koko krias jam de K. Ka- 
locsay kaj Don Kiĥoto en Barcelona de Tirso de Molina. 

Sur la tria breto estas la sekvaj broŝuroj: Elektitaj verkoj de Maŭ Zedong el 
Japanio, Infanoj en Hirosimo el Aŭstralio, 60 jaroj de USSR el Francio kaj Per 
kanto al Esperanto redaktita de Tomaszewski el Hispanio. 

Sur la kvara breto estas prospektoj en Esperanto pri kelkaj ĉefurboj: Var- 
sovio (Italio), Parizo (Hispanio), Moskvo (Svedio), Bern (Belgio), Vieno 
(Norvegio), Istambul (Rumanio), Tokio (Britio), Lisbono (Francio) kaj Vaŝin- 
tono (Hinda Unio). 

Fine estas lernolibroj kaj vortaroj: mi elektas Manuale di Esperanto (fran- 
ca), Diccionari Esperanto — Katala (kroata), L-ewwel kors fl-Esperanto (suo- 
ma), Esperanto in een nootdop (germana) kaj Esperanto za sole, tecaje in 
samouke (ĉeĥa). 

La rakontado de Karolo estas ŝajne tre serioza. Tamen evidentas, ke li aŭ 
volas petoli, aŭ simple eraras. Ĉu vi povas trovi la erarojn? Skribu vian opi- 
nion al la supra adreso. Ĉiuj respondoj estos premiitaj. 


Ĝustaj respondintoj al antaŭaj taskoj estas Kiss Jcinos, Nagy P6ter f Kocsis M&ria, Orosz 
Adrien (H), Arunas Karaliunas, Oleg Pisarenko, Henrika Marcink6nait6, Rasa Zurbaite, 
Ramune Galdikaite, Regina JukelienĜ, M. Jemeljanova, Igor Cicurskij (SU), Jana Vos&t- 
kovĉt, Vera Kohoutov& (CS), Kerstin Bucholski, Frauke Kuse (GDR), kaj Zoran Ciriĉ (YU). 
La rubrikestro kaj la redaktoro dankas vian reagemon! 

REZULTOJ DE LAILEI-ENKETO: 


KIE Nl LERNAS TRA LA MONDO 


En numero 1988/3 de Jutia amiko ni aperigis demandilon por trovi, kie en 
la mondo oni instruas Esperanton en elementaj kaj mezgradaj lernejoj. Ni 
aperigas ĉi tie la rezultojn, kiuj atingis nin pri 52 klasoj en 17 landoj. Tiuj 
rezultoj estas certe tre malkompletaj (nur en Hungario ni havas multe pli da 
klasoj ol tio). Sed ni esperas, ke ĝi estos komenco. Venontjare, ni ne komen- 
cos de nulo, kaj post kelkaj jaroj ni esperas havi pli kompletan superrigardon, 
kun la helpo de ILEI-sekciestroj kaj Landaj Asocioj. 

Ni bedaŭras, ke ni ne povis pli frue aperigi la rezultojn en Juna amiko , ĉar 
ni volis doni al vi la eblecon uzi la liston por starigi interklasan korespondadon 
kaj kontakton — tamen eble ne tro malfruas. 

Pro spaco-manko ni devas doni la rezultojn per etaj literoj kaj en koda 
formo. Jen la vicordo de la informoj: Lando; Urbo ; Lerneja nomo; Lerneja 
adreso; Nomo de instruisto (familia nomo majuskle); profesia?; dungita?; 
Nombro de lernantoj; Aĝo de lernantoj; oficialeco; Daŭro de kurso; Stud- 
horoj entute; studhoroj semajne; Uzata lernolibro; Ekzameno; Cetero. 


Aŭstrio 

Laŭ la sekciestro de ILEI, ne okazis ler- 
neja instruado en 1988/89. 

Belgio 

Antverpeno : Stedelijk Leergangen voor 
Talen (Oficialaj urbaj lingo-kursoj); Quel- 
lenstr. 31B, B-2000 Antv/erpen; STAES, An- 
dr6; jes; jes; 10; ekde 24-jaraj; oficiala 3-jara 
kurso; sept. 88 - jun. 89; 150 horoj; 5 
h/sem.; 'Tra la labirinto de la gramatiko’ 
(Faulhaber); oficiala ekzameno. 

Charleroi : Ecole Bosquetville; DESTA- 
BELLE, Roger kaj DELFORGE, Marcel, 16 
rue des Glaciers, B-6001 Charleroi; ne; ne; 
10; ekde 40-jaraj; hobia; sept.88 — jun. 89; 
40 horoj; 2 h/sem.; 'Initiation Theorique et 
Pratique (Denoel); sen ekzameno. 

Leuven : Parideaens; Damiaanplein 9, B- 
3000 Leuven; RAEYNAEKERS, Joris; jes; 
jes; 5; 14-jaraj;* hobia, nedeviga; okt.88 - 
jun.89; 30 horoj; 1 h/sem.; 'Gerda malape- 


ris’ (Piron); sen ekzameno; La lernantoj de- 
ziras korespondi tutmonde. 

VVelkenraedt : Urba kulturcentro; GRELA, 
Marie kaj Willy, rue de la Colline 16, B-4840 
Welkenraedt; jes; ne; 6; 11—50-jaraj; 3-jara 
kurso; 100 horoj jare; 90 min./sem/; 'Junul- 
kurso’ (SAT); 'Nouveau cours rationnel 
d’Esp6ranto' (SAT-amikaro), 'Nouveau 
cours d'EspĜranto’ (Ludwig-Triolle); sen ek- 
zameno; En 1988 ili organizis unusemajnan 
staĝon kun helpo de afrikanoj subvenciataj 
de Unesko; ili ripetos tion en 1989. 

Britio 

Chippenham : Sheldon School; JONES, 
Malcolm, 41 Causeway, Chippenham, 
SN15 3DD, Wiltshire; jes; jes; 6; 12-15-ja- 
raj; hobia; sept.88 - ; 30 min./sem.; ’Jen 
nia mondo’ (Wells), 'Juna amiko' k.a.; sen 
ekzamenoj. 

Horsham : Forest Community School; 
FEATHERSTONE, David, 121 Limpsfield 

Rd, S. Croydon, CR2 9LF; jes; jes; 8; 16 — 
74-jaroj; oficiala; okt.88 - apr.89; 40 horoj; 
2 h./sem.; 'Teach yourse!f Esperanto’ 
(Wells); Ekzameno de EAB proponata; La 
sama instruisto gvidos nedevigan kurson en 
Londono prepare al la nova ŝtata ekzameno 
GCSE (Generala Atestilo de Mezgrada 
Edukado) laŭ kiu Esperanto estas ekzamen- 
objekto. 

Penrith : Ullsvvater High School; THOMP- 
SON, Stephen, Garth View, Bolton, Appleb- 
by-in-Westmorland, Cumbria, CA16 6AL; 
jes; jes; 5; 13-jaraj; hobia; sept.87 - ; 3-jara 
kurso; 1 h./sem.; 'Practical Course in Espe- 
ranto’ (Szilagyi); oficiala ekzameno eblas; 
La instruisto ne promesas respondi al indivi- 
duaj leteroj aŭ korespondpetoj. 

Salford : Salford College of Technology, 
Frederick Rd, Salford, M6 6PU; GUBBINS, 
Paul; jes; jes; 8; 18—20-jaraj; hobia; sept. 
88 — ; 2-jara kurso; 30 horoj jare; 1 h/sem.; 
Artikoloj el 'Monato’. 

Winscome : Sidcot School, CURTIS, Da- 
vid, 7 St. Jude's Tce, Weston-super-Mare, 
BS22 8HB; jes; jes; unu (sed dek venont- 
jare); 18-jara; oficiala; sep.88 - jul.89; 90 
horoj; 3h./sem.; cele al la nova GCSE-ekza- 
meno. 

York : York Sixth Form College, Tadcas- 
ter Rd., York, Nth. Yorkshire; IBBOTSON, 
John; jes; ne; 7; 16-jaraj; oficiala; sept.88 - 
jun.89; 1-jara; 80 horoj; 2 h./sem.; propran 
materialon; ŝtata GCSE-ekzameno. 

Bulgario 

Gabrovo ; Elementa lernejo 'Janko Ko- 
lev’; KANCEVA, Nadejda Ivanova, str. Alexo 
Bogoridi 1, BG-5300 Gabrovo; jes; jes; 25; 
6-8-jaraj; nedeviga; okt.88 — jun.89; 66 
horoj; 2h./sem.; ekzercaro de Neno Janev; 
sen ekzameno. 

Ĉeĥoslovakio 

Budiŝov . ’Junes’ DPM, N.B. 690, CS-747- 
87 Budiŝov; DOHNAL Karel; ne; ne; 9; 11- 
19-jaraj; nedeviga; okt.88 - jun.89; 50-80 
horoj; 1-2 h./sem.; ’ABC-lernolibro’; sen ek- 
zameno. 

N^mestovo , Pionirdomo, str. Fuĉikova 
121, CS-029-01 N&mestovo; DVORAKOVA, 
Anna; ne; jes; 13; 10—32-jaraj; nedeviga; 


okt88— jun89; 66 hroj; 2 h./sem.; rekta me- 
todo sen lernolibro; sen ekzameno. 

Pardubice , Sindikatejo de uzino TESLA; 
RYZNAKOVA, Jarmila, Na Okrouhliku 953, 
CS-530-03 Pardubice; ne; ne; 10; 12 — 16-ja- 
raj; hobia; okt.-junio ĉiujare, kelkaj studen- 
toj jam 6 jarojn sekvas la kurso; 70 
horoj/jare; 2 h./sem.; Lernolibro de L. Pra- 
char, nova slovaka internacia lernolibro ’Es- 
peranto Esperante’, 'Domilingo’; neoficiala 
ekzameno kun diplomoj; Kursoj por plen- 
kreskuloj okazas ankaŭ en TESLA. 

Poprad . Int. Kultura kaj Kleriga Centro 
de SEA, Sobotskĉ nŝm 6, CS-058-01 Po- 
prad; RYBIN, Milos kaj ZACHARIAS, Anton; 
ne; jes; 30 en du grupoj; plenkreskuloj; ho- 
bia; sept.88 - feb.89; 120 horoj; 6 h./sem.; 
rekta metodo; SEA-ekzameno; samloke tri- 
nivela intensa somera kurso komence de 
julio por 120 plenkreskuloj; 13-taga kun 50 
horoj. 

Zilina . Stredna Priemyselna Skola Sta- 
vebna, tr. Obrancov Mierv 25/5, CS-010 01 
Zilina; FEIFICOVA, Magda; ne; ne; 7; 16- 
18-jaraj; hobia; okt.88 - jun.89; 2 h./$em.; 
rekta metodo; neoficiala ekzameno. 

Ĉinio 

Tonghua . Tonghua-a Normala Instituto, 
156 Toudaogoulu, Tonghua, Jilin-provinco; 
YU, Dequan; jes; jes; 269; 20—22-jaraj; ne- 
deviga; mar.88 — jun.89; 92 horoj; 2 
h./sem.; 'Lernolibro de Esperanto’ kaj ’Es- 
peranto-kurso por memlernado’; oficiala ek- 
zameno. 

Finnlando 

Tampere . Lentavanniemen ala-aste; HA- 
MALAINEN, Sylvia, Teivaalantie 85, SF- 
33400 Tampere; jes; jes; 4; 12-jaraj; hobia; 
aug.88 - maj.89; 35 horoj; 1 h./sem.; ’Tom 
kaj Tina’; sen ekzameno. 

Francio 

Besancon . Esperanto-Asocio, 92 rue des 
Granges, F-25000 Besancon; s-ro COU- 
LON, s-ino POUX; jes-ne; ne-ne; 7; ekde 20- 
jaraj; hobia; okt.88 — jul.89; 60 horoj; 2 
h./sem.; 'Karlo' (Privat), 'Metodo 11’ (UFE); 
sen ekzameno. 

Noyant , Ecole Primaire Publique, CES, 
F-49490 Noyant; NAULET Paulette; jes; ne; 
37; 9-13-jaraj en du grupoj; hobia; okt.88 
— jun.89; 1 h./sem.; 'Junulkurso' (SAT); ofi- 
ciala unuagrada ekzameno. 

Vierzon. Chemin des Erables, F-18100 
Vierzon; CAHOUET, Raulo; ne; ne; 10; 45- 
65-jaraj; hobia; sep.88 — jun.89; 1 h./sem.; 
oficiala ekzameno. 

VĴIIefranche-sur-Saons: ni supozas kaj 
esperas, ke la kvar klasoj kaj 120 studentoj 
oficiale funkciintaj dum pluraj jaroj ĝis 
1988, daŭras en 1989. Vidu detalojn en ’Ju- 
na amiko’ 1988/2, p.23. 


ci 92, 1-57125 Livorno; jes; jes; 19; 8-jaraj; 
oficiala kaj deviga; okt.88 - maj.89; 60 ho- 
roj; 2 h./sem.; Domiling, 'Juna amiko’; sen 
ekzameno. 

Massa . Lernejoj Villette A, Villette B kaj 
Infaneta Lernejo (5 klasoj); BERTOZZI, De 
Angeli Jonne, S-ino, Via Ouercioli 114, I- 
54100 Massa; jes; estis; 
14 + 15 + 12 + 20 + 30; 7-9-jaraj, la lasta 
3—5-jaraj; oficala, deviga; okt.88 — jun.89; 
85,90,85,90 kaj 30 horoj resp.; 3,4,3,4 kaj 1 
h./sem. resp.; 'Esperanto 1' (Szerdahelyi), 
kajeroj, ’Juna amiko’.; oficialaj ekzamenoj 
en 4 el la klasoj. 


Germana DR 

Schvverin . Popola Altlernejo, Volksho- 
chshule 'Elm Welk’, Steinstr. 23, DDR-2754 
Schvverin; GERARD Ingrid; ne; jes; 32; 18- 
65-jaraj; hobia; mar.88 - jun88 kaj okt.88 
- feb.89; 30 horoj; po 2h./sem por du nive- 
Joj; Lernolibro de DahJenburg kaj Liebig; 
sen ekzameno. 

Hungario: 

Vidu la apudan tabelon. La sumo de 
2551 lernantoj komparas kun 3286 en la an- 
taŭa jaro. La plena statistiko estas 15-paĝa 
kaj distingas kvin kategoriojn de klasoj (du 
oficialaj, tri ne) kaj donas disdividon laŭ la 
19 provincoj. Oni akiras tiujn statistikajn in- 
formojn Ĉiujare en septembro. 

Italio 

Uvorno . Lernejo 'Carlo Collodi’. via di 
Salviano 87; NERI, Lami Lidia, via A. Grams- 


Luksemburgo 

Esch/Alzette . Elementa lernejo Brill; PA- 
RINI, Pierre; jes; ne; 7; plenkreskuloj; hobia; 
okt.88 - maj.89; 45 horoj; 90 min./sem.; 
Tachenlehrbuch Esperanto’ (Leipzig); sen 
ekzameno. 

Nederlando 

Heemskerk. 'Sint Joseph’, Postbus 78, 
NL-1960 AB Heemskerk; VERWOERD, A.J.; 
jes; jes; 19 infanoj kaj 4 instruistoj; 10-12- 
jaraj; hobia; sep.88 - jul.89; 30 horoj; 45 
min./sem.; ’Sub la verda standardo’ (Korte); 
sen ekzameno. 

Pollando 

Tychy. Szkola Podstawowa (Elementa 
lernejo) n-ro 40, ul. Zgrzebnicka 45; MA- 
MOK Krystyna; jes; ne; 53 en 3 grupoj; 
al 1 — 13-jaraj; hobia; okt.88 - jun.89; 60 
horoj por ĉiu grupo; 2 h./sem.; ’Esperan- 


RESUMO DEINSTRUADO EN HUNGARIO 1988/89 


| Nivelo 

Oficialaj Kursoj 

Oficial^j 

Lernantoj 

i 

Kursoj entute 

lernantoj 

entute 

l Elementa (6-10-jaraj): 

6 

32 

199 

475 

\ Elementa (10 —14-jaraj): 

13 

66 

234 

861 

\ Mezlernejo (14—18-jaraj): 

4 

17 

82 

187 

| Universitatoj, k.s.: 

4 

8 

80 

102 

| Plenskreska edukado: 

— 

33 

— 

361 

l Korespondaj/intensaj kursoj: 

- 

— 

— 

565 

| S ume 

27 

156 

595 

2551 

to’(Pettyn); oficiala ekzameno; volas kore- 
spondi tutmonde kaj ricevi revuojn, insi- 
gnojn ktp. por ekspozicio. 

Varsovio. Internacia Kulturdomo pri Dan- 
co; JANKOVSKA Teresa, ul. Iwicka 40 m. 18, 
PL-00-735 Warszawa; ne; jes; 46 
en du grupoj; 6-8- kaj 8-12-ja- 
raj; deviga portiuj, kiuj volas eniri 
la ensemblon; okt.88 - jun.89; 

72 hroj; 2 h./sem. por ĉiu grupo; 
'Esperanto 1‘ (Szerdahelyi), 'Juna 
amiko’, 'Skolta mondo’; sen ekza- 
meno. 

Wasilk6w . Szkola Podstawowa 
n-ro 2, ul. Polina 1A, PL-16-010 
Wasilkow, BARSZCZEWSKA Gra- 
zyna; jes; jes; 73 en 3 klasoj; 13- 
jaraj; oficala kaj deviga; 2-jara 
kurso ekde sep.88; 70 horoj jare; 2 h.sem.; 
'Esperanto dla karzdego’ (Biedulski); sen 
ekzameno. Krome funkcias du rondoj, unu 
por dek du 10 —11-jaruloj, alia por 5 14-jaru- 
loj, kiuj estas devigaj por tiuj, kiuj elektas 
ilin, 1 h./sem.; sen ekzameno, uzas ’Juna 
amiko’, ’ICEM-bulteno’. 

Portugalio 

Lisbono . PEA, Rua Damaseeno Monti- 
vio, 21-B, P-1100 Lisboa; SANTOS Joao; n; 
ne; 15 en tri grupoj; 13 — 70-jaraj; hobia; 
okt.88 - maj.89; 52 horoj; 90 min./sem.; 
'Nova amiko inter ni’, 'Faktoj kaj fantazioj’ 
(Boulton), 'Paŝoj al plena posedo’ (Auld); 
neoficiala ekzameno; Oni deziras oferti in- 
ternacian ekzamenon en Portugalio, pre- 
cipe por instruistoj - kiam pretos la 
UEA/ILEI-ekzamena libreto, tio eblos. 

Sovet-unio 

Baku . Urba mezlernejo n-ro 160, MIRZO- 
JEV Akif, ul. Aga-Nejmatulla 22, kv. 23, SU- 
370145 Baku; ne; ne; 7; 14-jaraj; hobia; 
unujara kurso ekde jan.88; 50 horoj; 1 
h./sem.; 'Lernolibro de Esperanto’ (Semjo- 
nova, Isajev); neoficiala ekzameno. 

Barnaulo . Lernejo 102, MAKOVJEJ, Ni- 
kolao, E-grupo, Ab. jaŝ 2040, SU-656064 
Barnaul; ne; ne; 15; 11 — 14-jaroj; hobia; 
okt.88 - jun.89; 120horoj; 4h./sem.; (Semj- 
nova, Isajev); ekzameno. 

Jelec , Mezlernejo 22, u. Jelec, Kostenko 
49, kv. 32, SU-399740 Jelec; BELINSKAJA 


Ludmila Ivanova; ne; ne; 12; 14 — 16-jaraj; 
hobia; 1 jaro ekde nov.88; 90 horoj; 
2h./sem.; 'Baza legolibro por komencantoj’ 
(Benczik), ’Juna amiko’; neoficiala ekzame- 


Klaipeda . Pionira domo, E-klubo, p.k. 
179, Klaipeda, Litovio, SU; JAKŜTIENE Vili- 
ja; jes; jes; 16; 11—18-jaraj; hobia; sep.88 
- jun.89; 144 horoj; 2x 2h./sem.; 'Esperan- 
to 1’ (Szerdahelyi); oficiala ekzameno kun 
diplomo. 

Kohtla-Jarve . 1a Mezlernejo, Katse str. 2, 
SU-202020 Kohtla-Jarve 8; JOUMEES Leh- 
ho; jes; ne; 7; 16-jaraj; hobia; nov.87 — 
maj.90; 90 horoj/jare; 1 ĝis 2 h./sem.; 
'Esperanto Keele Opik’ (Ojalo); sen ekza- 
meno. 

Leningrado . Lernejo 81, pr. Marisa Tore- 
za d. 13, kv. 4, SU-194021 Leningrad; RY- 
BAK Eleonora; jes; ne; 22; 10-13-jaraj plus 
du instruistoj kaj kvar plenkreskuloj; nedevi- 
ga; ekde nov.88; 2x 2h./sem.; 'Esperanto 1’ 
(Szerdahelyi); ekzameno. 

Moskvo . Amikeca klubo, ŜOROĤOVA, 
NataŜa, p.k. 36, SU-142717 Moskva; jes; 
jes; 35; ekde 14-jaraj; hobia; sinsekvaj 3- 
monataj kursoj, ĉiu kun 30 horoj, 2h./sem.; 
sen ekzameno. 

Murmansk . Mezlernejo n-ro 2, pr. Lenina 
101-26, SU-183038 Murmansk; MASJUKAS 
Alexsandras; ne; ne; 10; 15-jaraj; hobia; 
okt.88 - apr.89; 25 horoj; 1 h./sem.; (Sem- 
jonova kaj Isajev), 'Taschenlehrbuch Espe- 
ranto’ (Dahlenberg), (Makaov, Valev, 
Satafor - Sofio); sen ekzameno. 

Vladimir . Klubo; VALILJEVA Svetlana, ul. 
Gastelo 4-36, SU-600026 Vladimir; ne; ne; 
7; 14 — 18-jaraj; hobia; 3 monatoj ekde 
okt.88; 52 horoj; 4 h./sem.; (Seĉgeev; Semj- 
nova kaj Isajev); neoficiala ekzameno. 


no. 

Svedio 

Karlskog a. Karlskoga Popola Altlernejo, 
Box 192, S-69124 Karlskoga; FORSMAN 
Lars; jes; jes; 10-15 diversaĝaj studentoj 
en ĉiu kurso; sinsekvaj ok-semajnaj kursoj: 
komencantoj en jan. kaj aug. 89, progresan- 
toj mar. kaj okt. 89; intensiva unu-semajna 
kurso 3a ĝis 7a de julio 1989; 8-semajnaj 
kursoj havas 200 stud-horojn; oficialaj; sen 
ekzameno. Kursoj malfermaj al svedoj kaj 
eksterlandanoj; surloka loĝigo kaj manĝa- 
do proponata. 


Svislando 

Le Locle, Ecole Secondaire du Locle, 
Rue de 1’Hotel-de-Ville 5, CH-2400 Le Locle; 
GROSJEAN-ROBERT, Mireille; jes; jes; 
nombro ne indikita; 11 — 14-jaraj; elektebia 
el inter 35 kursoj, deviga post elekto; 
aug.88 - jun.89; 90 min./sem.; sen ekza- 
meno. 


ooooooooooooooooooo 


Jen nia resumo. Vi rimarkos, ke signifa kvanto de la kursoj estas fakte por 
plenkreskuloj, kaj la plimulto estas neoficialaj. Se ni ellasos la hungarajn 
ciferojn momente; ni ricevis raportojn pri ĉ. mil lernantoj, el kiuj 580 estas ler- 
nejanoj kaj 420 plenkreskuloj; 350 studas oficiale, 650 hobie. E1 la 51 kursoj, 
29 estas neoficialaj, 22 oficialaj. Certe niaj rezultoj estas tre nekompletaj, es- 
tonte ni provos kunlabori pli rekte kun la ILEI-sekcioj en la kompilado de 
statistikoj, ĉiujare en septembro. Ni apartigos la statistikadon de lerneja kaj 
plenkreska lernado. 


Deziras korespondi 

dez. kor. = deziras korespondi 
tutm. = tutmonde ĉ.t. = ĉiuj temoj 
Ni aperigas korespond-petojn de 
junuloj, klasoj kaj instruistoj senpage. 


Bulgario 

Dudek gelernantoj el la sepa baza lerne- 
jo ‘Nikola Vojnovski’ dez. kor. tutm. Vidu la 
foton. La klubo fondiĝis en januaro. Bv. skri- 
bi al la gvidantino Stefka Toteva, Interklubo 
Esperanto’, 7a Skola 'Nikola Vojnovski’, BG- 
5300 Gabrovo. Tiel vi povos ricevi la hej- 
majn adresojn de la unuopaj lernantoj. 



Ĉeĥoslovakio 

Miroslav Bureŝ, Nadzelivkov 
487, CS-164-00 Praha-NebuŜice. 
Dez. kor. tutm. pri ĉ.t. kaj inter- 
Ŝanĝi bildkartojn. 

Dek lernantoj el E-kurso dez. 
kor. Ĉ.t. tutm. Ili estas 10-12-ja- 
raj. Skribu al Vera Gavandov&, 
N&drazni 59, CS-789 91 ŝtity. 


FR Germanio 

Katrin Witzier . Wielandstr. 16, 
D-7944 Herbertingen. 13-jara ler- 
nantino dez. kor. tutm., precipe 
kun Sovet-unio. 

VVildparkstr. 79, D-7000 
Stuttgart 1. 17-jara, dez. kor. Interesiĝas pri 
biciklado, bestoj (precipe ĉevaloj), legado 
kaj egipta historio. 

Germana DR 

ĥen6 Scholz . Am. Luthersbrunnen 33C, 
DDR-4600 VVittenberg-Lutherstadt. 18-jara 
junulo, pri literaturo, scienco, muziko, filmoj. 

Hungario 

Dudek -kvar lemantoj el gimnazio kaj ko- 
merca faklernejo en Sarkad, orienta Hunga- 
rio, dez. kor. tutm. pri ĉ.t. Preferataj landoj 
estas Francio, Bulgario, Aŭstrio, Rnnlando 
kaj Meksikio. Por ricevi unuopan adreson 
laŭ viaj deziroj, aŭ ricevi detalan adresliston, 
bv. skribi al la instruisto, s-ro Georgo Ren- 
der, Ady Endre Gimnazium, Vasut. u. 2, H- 
5720 Sarkad. 

Olasz Erika . Oprendek 2, H-3562 Onga. 
16-jara junulino dez. kor. tutm. pri ĉ.t. 

Pollando 

212 Stolno. 17-jara, vojaĝema, ŝatas natu- 
ron, literaturon kaj muzikon. 

Tridek tri lernantoj , 10-40-jaraj dez. kor. 
Jadvviga Rudriicka, II Liceum Ogĉlnoksz- 
talcdce, str. Turkienicza 22, PL-35-010 Rzes- 
z6w. 

Margaslnska Beata , Zwiastowice 2d, PL- 
48-258 Twardawa-Opole. 12-jara lernantino 
dez. kor. Interesiĝas pri turismo, literaturo 
kaj sporto. Kolektas bildkartojn, poŝtmar- 
kojn, fotojn kaj kalendaretojn. 

Tomasz Water . ul. Wojska Polskiego 25, 
PL-63-910 Miejska G6rka. 17-jara, dez. kor. 
kun Hungario. Interesiĝas pri muziko, sporto 
kaj biologio. 

Leszek Sobhowiak . ul. Boczna 7/25, PL- 
67-400 Wischowa. 16-jara junulo dez. kor. 
tutm. Interesiĝas pri kemio, tekniko kaj li- 
broj. Kolektas poŝtmarkojn, poŝtkartojn kaj 
glumarkojn. 

lrena Jankovska . ul. Kopernika 11.m.26, 
PL-96-100 Skierniewice. 13-jara, muziko, 
geografio, dancado. 

PL-87-617 Bobrowniki n. VVista. 12-jara ri ĉ.t. 


ul. Budowlanych 
8.m.74, PL-87-800 Wloclawek. 12-jara junuli- 
no pri ĉ.t. 

Sebastian _ Tuszvnski . ul. Gagarina 

158.m.11, PL-87-100 Torun. 12-jara pri ĉ.t. 

Tomasz Ryl . ul. Orbitalna 13/7, PL-67- 
200 Glog6w. 13-jara komencanto, pri Ĉ.t. 

Krzysztof Reimann . Zodyn 94/8, PL-64- 
212 Siedlec. 14-jara lernanto dez. kor. kun 
samaĝaj hungaroj. Nepre respondos. 

Cerasi Hubicki . ul. W. Wasilewskiej 14/1, 
PL-96-100 Skierniewice. 19-jara. ĉ.t. 

Sovet-Unio 

ĥasa Leonaviĉlute, Paneriez 8-13, SU- 
235000 Jonava, Litovio. 13-jara knabino. Ko- 
lektas bildkartojn kaj gfumarkojn. 

Kersti Prvel . Ravi 3-7, SU-203600 Parnu, 
Estonio. 15-jara. Historio, retpilko, muziko. 

Hardi Hoimoja. Ehitajate tee 25A-16, SU- 
200026 Tallinn, Estonio. 14-jara knabo dez. 
kor. tutm. pri ĉ.t. 

lerje Kalamees, Ravi 1-11, SU-203600 
Parnu. 14-jara komencantino, kolektas bil- 
dojn de bestoj, kalendaretojn kaj bildkar- 
tojn. Interesiĝas pri sporto. 

Diana Januseviciute . str. Gelvonu 48-24, 
SU-232010 Vilnius, Litovio. 12-jara. Dez. kor. 
tutm. Sporto. Kolektas glumarkojn, bildkar- 
tojn, kalendaretojn kaj poŝtmarkojn. 

Ramune.. Galdikaite, Str. Dukŝty 18-76, 
SU-232010 Vilnius. 16-jara. Lingvoj, kutimoj 
popolaj, naturo. 

Henrika Marcinkenaite , Paberzes 30-21, 
SU-232010 Vilnius. 13-jara knabino. Dez. 
kor. tutm. pri ĉ.t. Kolektas bildkartojn kaj 
gluetikedojn. 

Klubo de 9-12:iaruloj dez. kor. tutm. Du 
grupanoj estas Andrej Majer (12-j.) kaj Ser- 
gej Doronin (10-j.). Esperanto-klub, Jasino- 
vackava rajona Skola, SU-343020 Oĉeretir.o, 
Doneckoj obl. 

Loreta Beinoraviĉiute . V. Karvelio 98-6, 
SU-235409 ŝiauliai, Litovio. 16-jara junulino. 
Dez. kor. tutm. ŝatas triki, kuiri, aŭskulti mo- 
dernan muzikon. Kolektas bildkartojn kaj ka- 
lendaretojn. 

Turkio 

Ruhi Qlmez, Pasa Cani sk. Sagir han 40, 
Mercon-lstanbul. 

















